turjo4nis/wikipedia-bn-dump-20250701 huggingface dataset:
উইন্ডোজ আপডেট

উইন্ডোজ হালনাগাদ (WU), হলো মাইক্রোসফট কর্তৃক প্রদানকৃত একটি সেবা যেটি উইন্ডোজের বিভিন্ন উপাদানগুলোর হালনাগাদ নিশ্চিত করে। উপাদানসমূহের হালনাগাদের মধ্যে মাইক্রোসফট অফিস, মাইক্রোসফট লাইভ ইসেনশিয়াল এবং মাইক্রোসফট এক্সপ্রেশন স্টুডিও এর হালনাগাদও প্রদান করা হয়। মাইক্রোসফটের উইন্ডোজ ব্যবহারকারীরা সক্রিয় ইন্টারনেট ব্যবস্থার মাধ্যমে মাইক্রোসফটের উইন্ডোজ আপডেট অ্যাপ্লিকেশনের মাধ্যমে উইন্ডোজের হালনাগাদসমূহ ডাউনলোড করে থাকেন। এছাড়াও ব্যবহারকারীরা মাইক্রোসফটের ওয়েবসাইট থেকেও হালনাগাদসমূহ ডাউনলোড করে ইনস্টল করার সামর্থ্য রাখেন।

সেবাটি উইন্ডোজের জন্য বিভিন্ন ধরনের হালনাগাদ প্রদান করে থাকে। নিরাপত্তা হালনাগাদ বা সংকটপূর্ণ হালনাগাদসমূহ বিভিন্ন ভাইরাস, ম্যালওয়্যার জনিত দূর্বলতা থেকে উইন্ডোজকে রক্ষা করে। কম গুরুত্বপূর্ণ হালনাগাদসমূহ বিভিন্ন সফটওয়্যারের উন্নতিসাধন এবং ভুল-ত্রুটিসমূহ ঠিক করে থাকে।

মাইক্রোসফট কার্যসূচি অনুযায়ী প্রতি মাসের দ্বিতীয় মঙ্গলবার নিরাপত্তা হালনাগাদ উন্মোচন করে, কিন্তু যদি খুবই গুরুত্বপূর্ণ কোন নিরাপত্তা হালনাগাদ প্রদান করার প্রয়োজন পড়ে তাহলে তা যত দ্রুত সম্ভব প্রদান করা হয়। মাইক্রোসফটের উইন্ডোজ ব্যবহারকারীরা উইন্ডোজের হালনাগাদ পদ্ধতি ঠিক করে দিতে পারেন, ব্যবহারকারীরা ইচ্ছানুযায়ী উইন্ডোজ হালনাগাদকে স্বয়ংক্রিয় পদ্ধতিতে হালনাগাদের ব্যবস্থা করতে পারেন কিংবা নিজে নিজে করে নিতে পারেন। তবে স্বয়ংক্রিয় পদ্ধতিতে হালনাগাদের জন্য ব্যবহারকারীর কম্পিউটারে সবসময় ইন্টারনেট সংযোগ থাকতে হবে।

ইতিহাস 
উইন্ডোজ হালনাগাদ ব্যবস্থা প্রথম প্রবর্তিত হয়েছিল একটি ইন্টারনেট ওয়েব সাইটের মাধ্যমে যখন উইন্ডোজ ৯৫ বাজারে ছাড়া হয়। সেসময় উইন্ডোজ হালনাগাদের একটি ঠিকানা স্টার্ট ম্যানুতে যুক্ত করা হয়েছিল যাতে করে ব্যবহারকারীরা অপারেটিং সিস্টেমের জন্য অতিরিক্ত কিছু ডাউনলোড করতে পারে। উইন্ডোজ ৯৮ এর প্রকাশের সময় উইন্ডোজ হালনাগাদ অতিরিক্ত ডেস্কটপ থিম, গেমস, যন্ত্রাংশের চালকের(Driver) হালনাগাদ এবং ঐচ্ছিক উপাদান যেমন নেটমিটিং এর ব্যবস্থা করে ছিল।

তথ্যসূত্র

বহিঃসংযোগ 
 Microsoft Update service 
 Latest Computer Security Updates: Summary - Microsoft Security/RSS
 Microsoft Technical Security Notifications
 Windows Update Explained
 Portable Update
 Microsoft windows 8 security up-dates announced Talent Leopard

কম্পিউটিং
মাইক্রোসফট উইন্ডোজ
ব্রিটনি কুপার

ব্রিটনি কুপার (; জন্ম: ২৩ আগস্ট, ১৯৮৯) ত্রিনিদাদে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। পাশাপাশি ডানহাতে ব্যাটিংয়েও পারদর্শিতা প্রদর্শন করছেন তিনি।

খেলোয়াড়ী জীবন 
২০১৬ সালে ভারতে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় অংশগ্রহণের জন্য তাকেও অন্তর্ভুক্ত করা হয়। সেমি-ফাইনালে নিউজিল্যান্ডের চমকপ্রদ ক্রীড়াশৈলী প্রদর্শন করে সাড়া জাগান। খেলায় তিনি মূল্যবান ৬১ রান করে দলকে ফাইনালে উত্তোরণ ঘটাতে সহায়তা করেন।

তথ্যসূত্র

আরও দেখুন 
 অ্যাফি ফ্লেচার
 ওয়েস্ট ইন্ডিজ মহিলা ক্রিকেট দল
 ২০১৬ আইসিসি মহিলা বিশ্ব টুয়েন্টি২০

ওয়েস্ট ইন্ডিজ মহিলা ক্রিকেটার
১৯৮৯-এ জন্ম
জীবিত ব্যক্তি
ত্রিনিদাদ ও টোবাগোর মহিলা ক্রিকেটার
ওয়েস্ট ইন্ডিজের মহিলা একদিনের আন্তর্জাতিক ক্রিকেটার
ওয়েস্ট ইন্ডিজের মহিলা টুয়েন্টি২০ আন্তর্জাতিক ক্রিকেটার
ওয়ারেন বার্ডসলি

ওয়ারেন কার্লি বার্ডসলি (; জন্ম: ৬ ডিসেম্বর, ১৮৮২ - মৃত্যু: ২০ জানুয়ারি, ১৯৫৪) নিউ সাউথ ওয়েলসের ওয়ারেন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে ১৯০৯ থেকে ১৯২৬ মেয়াদে টেস্ট ক্রিকেটে অংশগ্রহণ করেছিলেন তিনি। এছাড়াও, ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি। মূলতঃ উদ্বোধনী ব্যাটসম্যান হিসেবেই ওয়ারেন বার্ডসলি খেলেছিলেন।

খেলোয়াড়ী জীবন 
১৯০৮-০৯ মৌসুমের ঘরোয়া ক্রিকেটে ৯ ইনিংসে ৮৩.১১ গড়ে ৭৪৮ রান তোলেন। এরফলে ১৯০৯ সালে ইংল্যান্ড সফরে অনুষ্ঠিত অ্যাশেজ সিরিজে খেলার জন্য অস্ট্রেলিয়া দলের সদস্য মনোনীত হন। বার্মিংহামের এজবাস্টনে অনুষ্ঠিত টেস্টে তার অভিষেক ঘটে। কিন্তু তাকে বেশ রান খরায় ভুগতে হয়েছিল। প্রথম আট ইনিংসে ২, ৬, ৪৬, ০, ৩০, ২, ৯ এবং ৩৫ সংগ্রহ করেন। কিন্তু লন্ডনের ওভালে অনুষ্ঠিত পঞ্চম টেস্টের উভয় ইনিংসে সেঞ্চুরি করেন। এরফলে টেস্ট ক্রিকেটের ইতিহাসে প্রথম ক্রিকেটার হিসেবে উভয় ইনিংসে সেঞ্চুরি করার কীর্তিগাথা রচনা করেন তিনি। ৯ আগস্ট, ১৯০৯ তারিখে ইংল্যান্ডের বিপক্ষে উভয় ইনিংসে তিনি যথাক্রমে ১৩৬ ও ১৩০ রান তুলেন। তবে ঐ খেলাটি ড্রয়ে পরিণত হয়েছিল।

অস্ট্রেলিয়ায় অনুষ্ঠিত ১৯১০-১১ মৌসুমে সফরকারী দক্ষিণ আফ্রিকার বিপক্ষে বার্ডসলি চমৎকার খেলেন। নয় ইনিংসে তিনি ৬৩.৬৭ গড়ে ৫৭৩ রান তোলেন। কিন্তু পরের বছর ইংল্যান্ডের বিপক্ষে তিনি তেমন ভালো করতে পারেননি। ফলশ্রুতিতে দল থেকে বাদ পড়েন ও বয়োঃজ্যেষ্ঠ সিড গ্রিগোরি পঞ্চম টেস্টে তার স্থলাভিষিক্ত হয়েছিলেন।

অধিনায়কত্ব 

১৯২৬ সালে ৪৩ বছর বয়সে সর্বশেষ ইংল্যান্ড সফরে যান। নিয়মিত অধিনায়ক হার্বি কলিন্সের অসুস্থতার কারণে দ্বিতীয় টেস্টে পরীক্ষামূলকভাবে তাকে অধিনায়কের দায়িত্ব দেয়া হয়। এরফলে ৪৩ বছর ২১৬ দিন বয়সে তিনি টেস্ট ক্রিকেটের ইতিহাসে বয়োঃজ্যেষ্ঠ অধিনায়কের দায়িত্ব পালন করে ইতিহাস গড়েন। বার্ডসলি’র অধিনায়কত্বে দুই টেস্টই ড্রয়ে পরিণত হয়। ৫ টেস্টের ঐ সিরিজের সবগুলো টেস্টে অংশ নিয়েছিলেন। তন্মধ্যে লর্ডসে অনুষ্ঠিত দ্বিতীয় টেস্টে অপরাজিত ১৯৩* রান তোলেন যা তাঁর ব্যক্তিগত সর্বোচ্চ। ফলশ্রুতিতে অস্ট্রেলিয়ার সর্বাপেক্ষা বয়োঃজ্যেষ্ঠ ক্রিকেটাররূপে সেঞ্চুরি করেন তিনি। এছাড়াও লর্ডসে সর্বোচ্চ টেস্ট রান করার কৃতিত্ব গড়েন যা পরবর্তীকালে ডোনাল্ড ব্র্যাডম্যান ১৯৩০ সালে ২৫৪ করে নতুন রেকর্ড গড়েন।

অবসর 
টেস্ট ও প্রথম-শ্রেণীর ক্রিকেট থেকে অবসর নেয়ার পর বার্ডসলি সংক্ষিপ্তকালের জন্য জাতীয় দল নির্বাচকমণ্ডলীর সদস্য মনোনীত হন। পঞ্চাশ বছর বয়সেও ক্লাব ক্রিকেটে গ্লেব দলের পক্ষে খেলাধুলো চালিয়ে যান। তাঁর এ সুদীর্ঘ সময়ের ক্রীড়াজীবন কেবলমাত্র নিয়মিত ব্যয়াম চর্চা করা, মদ্যপান ও ধূমপান থেকে বিরত থাকার ফলেই সম্ভবপর হয়েছিল।

১৯১০ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। ১৯৪৫ সালে ৬২ বছর বয়সে ‘জারট্রুড কোপ’ নাম্নী এক রমণীর পাণিগ্রহণ করেন তিনি। ২০ জানুয়ারি, ১৯৫৪ তারিখে ৭১ বছর বয়সে সিডনিতে তার দেহাবসান ঘটে।

তথ্যসূত্র

গ্রন্থপঞ্জি 
 Perry, Roland (2000). Captain Australia: A history of the celebrated captains of Australian Test cricket. Sydney. Random House. .

আরও দেখুন 
 বিল পন্সফোর্ড
 উইজডেন বর্ষসেরা ক্রিকেটার
 অস্ট্রেলিয়া জাতীয় ক্রিকেট দলের অধিনায়কদের তালিকা

বহিঃসংযোগ

চিত্রমালা 

১৮৮২-এ জন্ম
১৯৫৪-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার টেস্ট ক্রিকেট অধিনায়ক
অস্ট্রেলিয়া জাতীয় ক্রিকেট দল নির্বাচক
উইজডেন বর্ষসেরা ক্রিকেটার
নিউ সাউথ ওয়েলসের ক্রিকেটার
নিউ সাউথ ওয়েলস থেকে আগত ক্রিকেটার
জাতীয় জলপথ ৬

জাতীয় জলপথ ৬ (NW-6) বরাক নদীতে গড়ে তুলা হচ্ছে। ভাঙ্গা থেকে লক্ষীপুর পর্যন্ত ১২১ কিমি এই নদীপথ হল জাতীয় জলপথ ৬। এই জলপথে অতিতে বাংলাদেশের সঙ্গে ভারতের ব্যবসা বাণিজ্য চলত। এই জলপথটি এই অঞ্চলের অর্থনীতিক কেন্দ্রবিন্দুতে পরিণত হবে।

প্রথম পর্যায়
প্রথম পর্যায় ভাঙ্গা থেকে শিলচর পর্যন্ত ৭৬ কিমি জলপথকে জাতীয় জলপথ ৬ এ উন্নিত করা হবে।

দ্বিতীয় পর্যায়
দ্বিতীয় পর্যায় শিলচর থেকে লক্ষীপুর পর্যন্ত বাকি ৪৬ কিমি জাতীয় জলপথ গঠনকরা হবে বরাক নদীতে।

তথ্যসূত্র 

জলপথ আইন, ২০১৫ দি টাইমস ওফ ইন্ডিয়া

ভারতের জলপথ
আসামের পরিবহন
তিলা শোল

তিলা শোল বা পিপলা শোল (বৈজ্ঞানিক নাম: Channa barca) () হচ্ছে চেন্নিডি পরিবারের Channa গণের একটি দুর্লভ প্রজাতির স্বাদু পানির মাছ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা
দেহ সম্মুখে প্রায় চোঙাকৃতির এবং পশ্চাতে চাপা। পাখনার কিনারা লাল, বক্ষপাখনা লালচে ও প্রচুর কাল দাগ আছে।

বিস্তৃতি 
এ প্রজাতির মাছ ভারত, বাংলাদেশ গঙ্গা, ব্রহ্মপুত্র বিধৌত অববাহিকায় লক্ষ্য করা যায়। তবে এটি বর্তমানে ভারতের আসামে ব্রহ্মপুত্রের দক্ষিণ তীরের গোয়ালপাড়ায় পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন প্রজাতি হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বহিঃসংযোগ

 snakeheads.org

বাংলাদেশের মাছ
ভারতের মাছ
স্বাদু পানির মাছ
১৮২২-এ বর্ণিত মাছ
চলো পাল্টাই

চলো পাল্টাই () হল ২০১১ সালে মুক্তিপ্রাপ্ত বাংলা চলচ্চিত্র ৷ এই চলচ্চিত্রে বর্তমান সমাজব্যবস্থা , শিক্ষাব্যবস্থা ও সমস্যাসমূহ খুব সুন্দরভাবে উপস্থাপন করা হয়েছে ৷ এই চলচ্চিত্রের পরিচালক হরনাথ চক্রবর্তী  ৷ এতে প্রধান চরিত্রে প্রসেনজিৎ চট্টোপাধ্যায় , আরিয়ান ভৌমিক,  তাথৈ দেব অভিনয় করেছেন ৷ এটি একটি সামাজিক সমস্যামূলক চলচ্চিত্র ৷ এটি একটি তামিল চলচ্চিত্রের পূনঃনির্মাণ ৷ 

একজন পিতা সুবহময় (প্রসেনজিৎ চ্যাটার্জী) তাঁর দুই সন্তান- গৌরব (আর্যান ভৌমিক) এবং মুন্নি (তঠোই দেব) -এর সাথে থাকেন। পড়াশুনায় দুর্বল হওয়া সত্ত্বেও গৌরব ক্রিকেটকে আবেগ হিসাবে ভালবাসেন এবং সে ক্রিকেটে অত্যন্ত প্রতিভাবান। গৌরব ভবিষ্যতে একজন ক্রিকেটার হতে চায়, তার ফলস্বরূপ কেবল তার পিতা তার স্বপ্নের বিরোধিতা করে, যার ইচ্ছা তাঁর পুত্রকে   (ইঞ্জিনিয়ার বা ডাক্তার)হতে হবে । গৌরব স্কুল  পরীক্ষায় ফেইল করেছিল এবং ফলস্বরূপ, তার অধ্যক্ষ তাকে মাধ্যমিকের জন্য বসতে দেয়নি। এতে হৃদয়বিষ্ট হয়ে সুবহময় প্রিন্সিপালকে অনুরোধ করেছিলেন তাকে পাঁচ দিনের সময় দেওয়ার জন্য, এই সময়ে গৌরব পড়াশুনায় উন্নতি করবে এবং ভালো ফলাফল উপস্থাপন করবে। তবে বিষয়গুলি একই থাকে গৌরবের কোন উন্নতি হয়না ।

একদিন গৌরব ও সুভহময়ের  মধ্যে পড়াশোনা নিয়ে তর্ক হয় এবং ক্রোধে সুভহময় গৌরবকে আঘাত করেন,গৌরব গুরুতর আঘাত পায়। গৌরব অজ্ঞান হয়ে পড়ে এবং সঙ্গে সঙ্গে তাকে হাসপাতালে নিয়ে যাওয়া হয় ।  সেখানে কর্তব্যরত  চিকিৎসকরা জানায় গৌরব কোমায় চলে গেছে ,সুভহময় এই ঘটনায় গভীরভাবে আহত হন।  সুবহময় তার চিন্তাভাবনা পরিবর্তন করেন এবং সেই শিক্ষাব্যবস্থার বিরুদ্ধে প্রতিবাদ শুরু করেছিলেন ,যে শিক্ষাব্যবস্থা  শিশুদের মনে চাপ সৃষ্টি করে এবং তাদের শৈশব উপভোগ করার জন্য প্রয়োজনীয় সমস্ত স্বাধীনতা কেড়ে নেয়। তিনি টিভিতে তার যুক্তি বর্ণনা করেন এবং শীঘ্রই এটি হাজার হাজার সাধারণ মানুষের কাছে পৌছে যায় । কিন্তু সরকারী কর্তৃপক্ষ তা কোনও নজরে নেয়নি। অতএব, সুবহময় সরাসরি মুখ্যমন্ত্রীর সাথে কথা বলার পরিকল্পনা এনেছিলেন।

ফিল্মের দ্বিতীয় অংশ  গৌরব কোমাতে থাকার মাধ্যমে শুরু হয় এবং সুবহময় হঠাৎ  ক্রিকেট বিদ্বেষীর পরিবর্তে ক্রিকেট প্রেমী হয়ে ওঠেন।  টেলিভিশনে সাক্ষাৎকার দেওয়া , পাশাপাশি মুখ্যমন্ত্রীর  বাড়িতে যাওয়া তাকে রাতারাতি আইকন করে তোলে! তিনি মুখ্যমন্ত্রীর বাড়িতে গিয়ে সিস্টেমটি পরিবর্তন করতে সক্ষম হন, তার ছেলেও একটি অপারেশনের পরে অলৌকিকভাবে কোমা থেকে বেরিয়ে আসে, গৌরব ক্রিকেট আবার শুরু করে এবং অনেক ভালো পারফর্মেন্স করে  ।

অভিনয়ে
 প্রসেনজিৎ চট্টোপাধ্যায় -  শুভময়
 আরিয়ান ভৌমিক - গৌরব
 তাথৈ দেব - মুন্নি
 রজতাভ দত্ত - ইমরান
 মৌলি গাঙ্গুলী - মালিনী
 সম্বারন ব্যনার্জি - ক্রিকেট কোচ

সংগীত
এই চলচ্চিত্রের সব গান অনুপম রায় রচনা করেছেন।

তথ্যসূত্র

বাংলা ভাষার চলচ্চিত্র
২০১০-এর চলচ্চিত্র
২০১০-এর দশকের নাট্য চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
হরনাথ চক্রবর্তী পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
অনুপম রায় সুরারোপিত চলচ্চিত্র
কোটবাড়ি

কোটবাড়ি, বাংলাদেশের অন্যতম একটি ইতিহাস জড়িত স্থান। শুধু তাই নয়- এটি বাংলাদেশের অন্যতম একটি পিকনিক স্পট।  কুমিল্লা বিশ্ববিদ্যালয়ের  কাছে কোটবাড়িতে অবস্থিত । এছাড়াও এখানে আছে বার্ড (বাংলাদেশ পল্লী উন্নয়ন একাডেমী), কুমিল্লা ক্যাডেট কলেজ, টেকনিকেল ট্রেনীং সেন্টার (এস এস সি ভোকেশনাল), কুমিল্লা পলিটেকনিক ইন্সটিটিউট, টিচার্চ ট্রেনীং কলেজ, গভ: ল্যাবরেটরী হাই স্কুল, ক্যান্টবোর্ড কলেজ, সিসিএন পলিটেকনিক ইন্সটিটিউট ও ফিজিক্যাল এডুকেশন স্কুল
সহ আরো অনেক স্কুল ও প্রতিষ্ঠান। এ স্থানের অন্যতম আকর্ষণ হলো ময়নামতী জাদুঘর, শালবন বিহার, শালবন, লালমাই পাহাড়ের মত ঐতিহাসিক নিদর্শন ও প্রাকৃতিক সৌন্দর্যে ভরা পরিবেশ।

আরও দেখুন 
ম্যাজিক প্যারাডাইস পার্ক
কুমিল্লা বিশ্ববিদ্যালয়

তথ্যসূত্র

বহিঃসংযোগ 

কুমিল্লা জেলার দর্শনীয় স্থান
তেলোটাকি

{{Taxobox
| name = তেলোটাকিChanna orientalis (Ceylon snakehead)
| image = Channa orientalis1.jpg
| image_caption =তেলোটাকি
| image_width = 260px
| regnum = অ্যানিমালিয়া
| phylum = কর্ডাটা
| classis = অ্যাকটিনোপটেরিজি
| order = পারসিফরমেস
| familia = চ্যান্নাডে
| genus = চ্যান্না
| species = সি. অরিয়েন্টেইলস| binomial = চান্না অরিয়েন্টেইলস| binomial_authority = Bloch & J. G. Schneider, ১৮০১
}}
তেলোটাকি বা রাগা, চ্যাং, ঘাইরা বা গাচুয়া (বৈজ্ঞানিক নাম: Channa orientalis') () হচ্ছে চান্নিডি পরিবারের Channa'' গণের স্বাদুজলের একটি মৎস্য প্রজাতি।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা
দেহ সম্মুখে প্রায় চোঙাকৃতির এবং পশ্চাতে চাপা। পাখনার কিনারা কমলা বর্ণের ও দাগ টানা আছে।

বিস্তৃতি
বাংলাদেশের মিঠাজলের অঞ্চলে পাওয়া যায়। এছাড়া ভারত, মালয়েশিয়া, মায়ানমার, নেপাল, চীন, তাইওয়ান, থাইল্যান্ড, ভিয়েতনাম, কম্বোডিয়া, লাওস, পাকিস্তানের স্বাদুজলের পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে সংকটাপন্ন প্রজাতি হিসেবে বিবেচিত।

চিত্রশালা

বহিঃসংযোগ

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
শ্রীলঙ্কার মাছ
১৮০১-এ বর্ণিত প্রাণী
নেপালের মাছ
পাকিস্তানের মাছ
চীনের মাছ
মিয়ানমারের মাছ
ভিয়েতনামের মাছ
কম্বোডিয়ার মাছ
লাওসের মাছ
তাইওয়ানের মাছ
১৮০১-এ বর্ণিত মাছ
নাপিত কই

নাপিত কৈ বা কৈবান্দী, (বৈজ্ঞানিক নাম: Badis badis) () হচ্ছে কই মৎস্য পরিবারের একটি মৎস্য প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা

স্বভাব এবং আবাসস্থল

বিস্তৃতি
এই মাছ বাংলাদেশ, ভারত, নেপাল, ভুটান অঞ্চলে পাওয়া যায়।

অর্থনৈতিক গুরুত্ব

বাস্তুতান্ত্রিক ভুমিকা

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

মন্তব্য

তথ্যসূত্র

বহিঃসংযোগ

বাংলাদেশের মাছ
ভারতের মাছ
ভুটানের মাছ
নেপালের মাছ
স্বাদু পানির মাছ
পাকিস্তানের মাছ
১৮২২-এ বর্ণিত মাছ
শ্যামপুর থানা

শ্যামপুর থানা বাংলাদেশের ঢাকা জেলার একটি প্রশাসনিক এলাকা।

ভৌগোলিক অবস্থান 
শ্যামপুর থানার অবস্থান  । এর মোট আয়তন ২.৩১ বর্গকিমি।

জনসংখ্যা 
শ্যামপুরে মোট জনসংখ্যার হার ৬০১৫২. জন পুরুষ ভোটার ৪৯.৭৮% এবং এর মহিলা জনসংখ্যার হার মোট ৫০.২২%. শ্যামপুরে জাতীয় শিক্ষার্থী হার ৫২.৬৮%, এবং ৩২.৪% অশিক্ষিত।

প্রশাসনিক উপাত্ত 
শ্যামপুর উপজেলায় মোট ১টি ইউনিয়ন, ৭টি ওয়ার্ড মৌজা/মহল্লা এবং ৩টি গ্রাম রয়েছে।

আরও দেখুন 
 বাংলাদেশের উপজেলাসমূহ
 বাংলাদেশের জেলাসমূহ
 বাংলাদেশের বিভাগসমূহ
 ঢাকা জেলা
 ঢাকা

তথ্যসূত্র 

ঢাকা জেলার থানা
বড়পুকুরিয়া তাপবিদ্যুৎ কেন্দ্র

বড়পুকুরিয়া তাপবিদ্যুৎ কেন্দ্র বাংলাদেশের দিনাজপুর জেলার পার্বতীপুর উপজেলার হামিদপুর ইউনিয়নে অবস্থিত একমাত্র কয়লাভিত্তিক তাপবিদ্যুৎ কেন্দ্র। এটি ২০০৬ সালে গড়ে ওঠে। এর মোট উৎপাদন ক্ষমতা ৫২৫ মেগাওয়াট। কেন্দ্রটিতে ১২৫ মেগাওয়াট উৎপাদন ক্ষমতা সম্পন্ন ২ টি ইউনিট (১২৫*২=২৫০) এবং ২৭৫ মেগাওয়াট ক্ষমতার একটি ইউনিট (৩য় ইউনিট) রয়েছে। ৩য় ইউনিটটি ২০১৭ সালের ডিসেম্বর মাসে উৎপাদনে আসে এবং ২০১৫ সালে এর নির্মাণের কাজ শুরু হয়। কেন্দ্রটিতে বড়পুকুরিয়া কয়লাখনির কয়লা ব্যবহার করা হয়। এটি পরিচালনা করে বাংলাদেশ বিদ্যুৎ উন্নয়ন বোর্ড।

বড়পুকুরিয়া তাপবিদ্যুৎ কেন্দ্র: বন্ধ ও চালুর তথ্য 

দিনাজপুরের পার্বতীপুর উপজেলায় অবস্থিত বড়পুকুরিয়া তাপবিদ্যুৎ কেন্দ্র (মোট ক্ষমতা: ৫২৫ মেগাওয়াট) বাংলাদেশের বিদ্যুৎ উৎপাদনে গুরুত্বপূর্ণ ভূমিকা রাখলেও এটি ঘন ঘন যান্ত্রিক ত্রুটি, যন্ত্রাংশ সংকট এবং কয়লার অভাবে বন্ধ থাকে। কেন্দ্রটির তিনটি ইউনিট রয়েছে: ১ ও ২ নম্বর ইউনিট প্রতিটি ১২৫ মেগাওয়াট এবং ৩ নম্বর ইউনিট ২৭৫ মেগাওয়াট ক্ষমতাসম্পন্ন।

অতীতের ঘটনাপ্রবাহ:

২০২৪ সালের ৯ সেপ্টেম্বর, কেন্দ্রটির তিনটি ইউনিটই যান্ত্রিক ত্রুটির কারণে পুরোপুরি বন্ধ হয়ে গিয়েছিল। তৃতীয় ইউনিটের (২৭৫ মেগাওয়াট) একটি পাম্প নষ্ট হয়ে যাওয়ায় এটি বন্ধ হয়। ১ ও ২ নম্বর ইউনিট যথাক্রমে ওভারহোলিং এবং ২০২০ সালের নভেম্বর থেকে যান্ত্রিক ত্রুটিতে বন্ধ ছিল। ঠিকাদারি প্রতিষ্ঠান মেরামতের জন্য দুই সপ্তাহ সময় চেয়েছিল। অবশ্য, এর কিছুদিন আগেই, অর্থাৎ ২০২৪ সালের ৬ সেপ্টেম্বর, ৩৬ দিন বন্ধ থাকার পর তৃতীয় ইউনিটটি পুনরায় চালু হয়েছিল।১২ সেপ্টেম্বর ২০২৪ বিদ্যুৎকেন্দ্রের ১ নম্বর ইউনিটের উৎপাদন শুরু হয় ও ১৫ সেপ্টেম্বর ২০২৪ তৃতীয় ইউনিটের উৎপাদন শুরু হয়। 

২০২৫ সালের ১৯ ফেব্রুয়ারি, আবারও বড়পুকুরিয়া তাপবিদ্যুৎ কেন্দ্রের তিনটি ইউনিটই যান্ত্রিক ত্রুটির কারণে পুরোপুরি বন্ধ হয়ে যায়। এর মধ্যে ১৫ ফেব্রুয়ারি ৩ নম্বর ইউনিট এবং ১৭ ফেব্রুয়ারি ১ নম্বর ইউনিট বন্ধ হয়। সেই সময় বয়লার লিকেজকে মূল কারণ হিসেবে উল্লেখ করা হয়েছিল । চার দিন বন্ধ থাকার পর ২২ ফেব্রুয়ারি, ২০২৫ তারিখে ১ নম্বর ইউনিট থেকে বিদ্যুৎ উৎপাদন পুনরায় শুরু হয় এবং ১২ দিন বন্ধ থাকার পর ২৮ ফেব্রুয়ারি, ২০২৫ তারিখে ২৭৫ মেগাওয়াট ক্ষমতাসম্পন্ন তৃতীয় ইউনিটটিও পুনরায় চালু হয়।

সম্প্রতি, ২০২৫ সালের ১৯ মে, ১ নম্বর ইউনিট বয়লারের টিউব লিক হওয়ায় বন্ধ হয়ে যায়, তবে দু'দিন পরেই ২১ মে, ২০২৫ তারিখে এটি পুনরায় উৎপাদনে আসে। এটি একটি চলমান প্রক্রিয়া, যেখানে প্রায়শই কেন্দ্রটির ইউনিটগুলো ত্রুটির কারণে বন্ধ হয় এবং মেরামত শেষে পুনরায় চালু হয়।

স্থায়ীভাবে বন্ধ থাকা ইউনিট:

দুঃখজনকভাবে, বড়পুকুরিয়া তাপবিদ্যুৎ কেন্দ্রের ২ নম্বর ইউনিটটি (১২৫ মেগাওয়াট) ২০২০ সালের নভেম্বর মাস থেকে স্থায়ীভাবে বন্ধ রয়েছে। দীর্ঘমেয়াদী যান্ত্রিক ত্রুটির কারণেই এই ইউনিটটি আর উৎপাদনে ফিরতে পারেনি।

আরও দেখুন 
 বাংলাদেশের বিদ্যুৎ কেন্দ্রসমূহের তালিকা

তথ্যসূত্র 

বাংলাদেশের বিদ্যুৎ কেন্দ্র
বাংলাদেশের জীবাশ্ম জ্বালানি বিদ্যুৎ কেন্দ্র
বাংলাদেশের কয়লা চালিত বিদ্যুৎ কেন্দ্র
পাঁচ (চলচ্চিত্র)

পাঁচ (হিন্দি: पाँच) হল একটি মুক্তি না পাওয়া ভারতীয় ক্রাইম থ্রিলার চলচ্চিত্র। এই ছবিটির কাহিনি ও চিত্রনাট্যকার হলেন অনুরাগ কাশ্যপ। এই ছবিতে অভিনয় করেন কে কে মেনন, আদিত্য শ্রীবাস্তব, বিজয় মৌর্য, জয় ফার্নান্ডেজ ও তেজস্বিনী কোলহাপুরি। ছবির কাহিনির ‘আংশিক’ ভিত্তি পুণে শহরে ১৯৭৬-৭৭ সালে সংঘটিত জোশি-অভয়ংকর ধারাবাহিক হত্যাকাণ্ডের ঘটনা।

ছবিটি প্রেক্ষাগৃহে বা হোম-ভিডিওর মাধ্যমে মুক্তি পায়নি। কেন্দ্রীয় চলচ্চিত্র সেন্সর বোর্ড ছবিতে হিংসার প্রদর্শন, ড্রাগ নেওয়ার চিত্র তুলে ধরা এবং অশ্লীল ভাষা ব্যবহারের জন্য ছবিটি নিয়ে আপত্তি তোলে। ২০০১ সালে কিছু দৃশ্য বাদ দিয়ে এই ছবিটি সেন্সর বোর্ডের সার্টিফিকেট পায়। কিন্তু প্রযোজক কিছু সমস্যার সম্মুখীন হওয়ায় এই ছবিটির মুক্তি পায়নি। ২০১০ সালে এই ছবির একটি প্রিভিউ কপি অনলাইনে ছড়িয়ে পড়ে।

২০০৫ সালে ওশিয়ান’স সিনেফ্যান ফেস্টিভ্যাল অফ এশিয়ান অ্যান্ড আরব সিনেমার শেষ ছবি হিসেবে এই ছবিটি প্রদর্শিত হয়েছিল।

কাহিনি সারাংশ
পাঁচ ছবিটি একটি রক ব্যান্ডের পাঁচ সদস্যের কাহিনি। এদের মধ্যে এক জন নারী ও চার জন পুরুষ। এরা ড্রাগ, যৌনতা, ধূমপান ইত্যাদি দোষে দুষ্ট। ব্যান্ডের লিডার এতটাই উন্মত্ত ও নেশাগ্রস্থ যে সে যা চায়, তা-ই যেন-তেন-প্রকারেণ পেতে যায়। ধীরে ধীরে ব্যান্ডের সদস্যরা ডাকাতি ও খুনের ঘটনায় পড়ে এবং পুলিশ তাদের ধাওয়া করে। ছবির অবশিষ্টাংশ তাদের পরিণতি নিয়েই।

অভিনেতা -অভিনেত্রী
 কে কে মেনন – ল্যুক মরিসন
 আদিত্য শ্রীবাস্তব - মুরগি
 বিজয় মৌর্য - পন্ডি
 জয় ফার্নান্ডেজ - জয়
 তেজস্বিনী কোলহাপুরি - শিউলি
 বিজয় রাজ – অনীশ রঞ্জন

নির্মাণের ইতিহাস
১৯৯৩ সালের সেপ্টেম্বর মাসে কাশ্যপ যখন সেন্ট জেভিয়ার্স বয়েজ হোস্টেলে ছিলেন, তখন তিনি ‘গ্রিক’ (পরে ‘প্রলয়’) নামে একটি ব্যান্ডের সদস্য অ্যাডাম আভিল, এডি আভিল, ল্যুক কেনি ও ইউলিসিস ভেয়রার সঙ্গে ঘুরতেন। কাশ্যপ একটি চল্লিশ পাতার ছোটো নোটবইতে তাদের জীবনযাত্রা সম্পর্কে নানা কথা লিখে রাখেন। পরে তিনি মির্যা্জ নামে একটি ছবির জন্য “ছোটো ছোটো আকারে” চিত্রনাট্য লেখা শুরু করেন। পরে তিনি এটির নাম দেন পাঁচ। বিক্রম কাপাডিয়ার একটি নাটকে কাশ্যপ ল্যুক কেনিকে দেখেন। তিনি অসম্পূর্ণ চিত্রনাট্যটি নিয়ে তার কাছে যান। কিন্তু কোনো ফল হয় না। পরে নায়ারের সঙ্গে কাজ করতে করতে তিনি ১৯৭৬ সালে পুণে শহরে সংঘটিত জোশি-অভয়ংকর ধারাবাহিক হত্যাকাণ্ড সংক্রান্ত ফাইলগুলি পড়েন। পাঁচজন সাধারণ কলেজ ছাত্র নয় জনকে নৃশংসভাবে হত্যা করছে—এই ধারণা থেকেই ছবিটি নির্মিত হয়। তিনি ফান নামে আরও একটি ছবি দেখেছিলেন। সেখানে দেখা গিয়েছে দুটি মানসিক বিকারগ্রস্থ মেয়ে এক বৃদ্ধা মহিলাকে হত্যা করছে। এই দুই ছবি থেকে কাশ্যপ তার ছবির উপাদান সংগ্রহ করেন।

সাউন্ডট্র্যাক
এই ছবির গানগুলির কথা রচনা করেন আব্বাস টায়ারওয়ালা ও সুর দেন বিশাল ভরদ্বাজ। ২০০২ সালের মে মাসে বিএমজি ক্রেসেন্ডো থেকে এই অ্যালবামটি প্রকাশ করা হয়। এই অ্যালবামের মাধম্যেই উক্ত কোম্পানিটি প্রথম হিন্দি চলচ্চিত্র সংগীতের জগতে প্রবেশ করে।

তথ্যসূত্র

আরও পড়ুন
In Conversation with Anurag Kashyap
Paanch is available for free downloading on several websites
Paanch Review – At the wait’s end

বহিঃসংযোগ

ভারতীয় চলচ্চিত্র
ভারতীয় অপরাধ চলচ্চিত্র
অনুরাগ কাশ্যপ পরিচালিত চলচ্চিত্র
মুক্তি না পাওয়া চলচ্চিত্র
২০০৩-এর চলচ্চিত্র
সত্য ঘটনা অবলম্বনে ভারতীয় চলচ্চিত্র
মহারাষ্ট্রের পটভূমিতে চলচ্চিত্র
ভারতীয় অপরাধ থ্রিলার চলচ্চিত্র
২০০০-এর দশকের হিন্দি ভাষার চলচ্চিত্র
অনুরাগ কশ্যপ পরিচালিত চলচ্চিত্র
১৯৭৬-এর পটভূমিতে চলচ্চিত্র
১৯৭৭-এর পটভূমিতে চলচ্চিত্র
বিশাল ভারদ্বাজ সুরারোপিত চলচ্চিত্র
অনুরাগ কশ্যপের চিত্রনাট্য সংবলিত চলচ্চিত্র
বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয়, সৈয়দপুর

বাংলাদেশ সামরিক বিজ্ঞান ও প্রযুক্তি বিশ্ববিদ্যালয় (বিএইউএসটি) নিয়মানুবর্তিতা, জ্ঞান ও নৈতিকতা এই মূলমন্ত্রে উজ্জীবিত  বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি নীলফামারী জেলার সৈয়দপুর সেনানিবাসে অবস্থিত।

অবস্থান 
 
প্রধান ক্যাম্পাস সৈয়দপুরে অবস্থিত। সৈয়দপুর বাংলাদেশের নীলফামারী জেলার একটি শহর। সৈয়দপুর বিমানবন্দর বিশ্ববিদ্যালয় ক্যাম্পাসের খুব কাছাকাছি অবস্থিত।

ইতিহাস
বাংলাদেশ সেনাবাহিনী বিজ্ঞান ও প্রযুক্তি বিশ্ববিদ্যালয় বাংলাদেশ সেনাবাহিনী কর্তৃক পরিচালিত তিনটি বেসরকারি বিশ্ববিদ্যালয়ের মধ্যে অন্যতম যেটি ২০১৫ সালের ১২ই ফেব্রুয়ারি মাননীয় প্রধানমন্ত্রী শেখ হাসিনা কর্তৃক স্বীকৃতি লাভ করে। ২০১৫ সালের ১৫ই ফেব্রুয়ারি বাংলাদেশ সেনাবাহিনীর ঊর্ধ্বতন কর্মকর্তাগণের উপস্থিতিতে সাবেক সংস্কৃতি মন্ত্রী আসাদুজ্জামান নূর এর উদ্বোধন করেন।

অনুষদ 

সকল বিভাগে ৪ বছর মেয়াদী স্নাতক বি.এস.সি. ইঞ্জিনিয়ারিং কোর্স  বি.বি.এ ও বি.এ কোর্স  চালু রয়েছে:

কম্পিউটার ও বৈদ্যুতিক অনুষদ  
বৈদ্যুতিক ও ইলেকট্রনিক্স প্রকৌশল বিভাগ
কম্পিউটার বিজ্ঞান ও প্রকৌশল বিভাগ
তথ্য ও যোগাযোগ প্রযুক্তি বিভাগ

যান্ত্রিক ও উৎপাদন প্রকৌশল অনুষদ (এমপিই) 
যান্ত্রিক প্রকৌশল বিভাগ
 শিল্প ও উৎপাদন প্রকৌশল বিভাগ

পুরকৌশল অনুষদ 
পুরকৌশল বিভাগ

ব্যবসায় শিক্ষা অনুষদ 
 ব্যবসায় প্রশাসন বিভাগ

বিজ্ঞান ও মানবিক অনুষদ
ইংরেজি বিভাগ
বিজ্ঞান ও কলা বিভাগ

শিক্ষার্থীদের পোশাক 
প্রতিটি শিক্ষার্থীর জন্য বিশ্ববিদ্যালয়ের কর্তৃপক্ষ থেকে নির্ধারিত পরিচয়পত্র ও পোশাক পরা বাধ্যতামূলক।

ছাত্রাবাস 
ছাত্র-ছাত্রীদের জন্য পৃথক পৃথক আবাসস্থল রয়েছে। সকল বিভাগের সিনিয়র শিক্ষকদের মধ্যে থেকে একজন প্রভোস্ট নিয়োগ করা হয় যিনি ছাত্রাবাস প্রধানের দায়িত্ব পালন করেন।

আব্বাস উদ্দিন ছাত্রাবাস
বাংলাদেশের বিখ্যাত লোকসংগীত শিল্পী আব্বাসউদ্দীন আহমদ এর নামে এই ছাত্রাবাসের নামকরণ করা হয়। ৫ তলাবিশিষ্ট এই ভবনের ছাত্র ধারণক্ষমতা ৫৫০ জন। ছাত্রাবাসের তত্ত্বাবধানের জন্য ২০ জন কর্মকর্তা নিয়োজিত আছেন। নিরাপত্তার জন্য দেশের অন্যান্য ছাত্রাবাসের তুলনায় এই ছাত্রাবাস সুপরিচিত। অত্যাধুনিক সুবিধাসহ ছাত্রদের জন্য ২৪ঘণ্টা বিদ্যুৎ, ২৪/৭ ইটারনেট সেবা, জিমনেসিয়াম এবং খেলাধুলার ব্যবস্থা রয়েছে। প্রতি বছর নভেম্বর মাসে ছাত্রাবাসে বার্ষিক সান্ধ্যভোজের আয়োজন করা হয়।

তারামন বিবি ছাত্রীনিবাস
বাংলাদেশের স্বাধীনতা যুদ্ধে বীর প্রতীক প্রাপ্ত তারামন বিবির নামে এই ছাত্রীনিবাসের নামকরণ করা হয়েছে। দ্বিতল এই ভবনের ছাত্রী ধারণ ক্ষমতা ৩০০ জন। ছাত্রীনিবাসের  তত্ত্বাবধানের জন্য ২০ জন কর্মকর্তা নিয়যিত আছেন। নিরাপত্তার জন্য দেশের অন্যান্য  ছাত্রীনিবাসের তুলনায় এই ছাত্রীনিবাসের সুপরিচিত।

আরও দেখুন 
 বাংলাদেশ ইউনিভার্সিটি অব প্রফেশনালস

তথ্যসূত্র

বহিঃসংযোগ 
  বাংলাদেশ আর্মি ইউনিভার্সিটি অব ইঞ্জিনিয়ারিং এন্ড টেকনোলজি, কাদিরাবাদ 
  বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা 

বাংলাদেশ সেনাবাহিনীর শিক্ষাপ্রতিষ্ঠান
বাংলাদেশের বেসরকারি বিশ্ববিদ্যালয়
২০১৫-এ বাংলাদেশে প্রতিষ্ঠিত
২০১৫-এ প্রতিষ্ঠিত শিক্ষাপ্রতিষ্ঠান
নীলফামারী জেলার শিক্ষাপ্রতিষ্ঠান
পদোন্নতি

পদোন্নতি বা পদোন্নয়ন বলতে কোনো কর্মীকে তার বর্তমানে আসীন পদ হতে উচ্চতর দায়িত্ব ও পদমর্যাদা সম্পন্ন পদে উন্নীত করাকে বুঝায়। যেকোনো প্রতিষ্ঠানেই পদোন্নয়ন কর্মীদের উত্তম কাজের পুরস্কার হিসেবে গণ্য করা হয়ে থাকে। এতে কর্মীদের মনোবল বৃদ্ধি পায় এবং যোগ্যতাসম্পন্ন কর্মীদের প্রতিষ্ঠানে ধরে রাখা সম্ভব হয়।

পদোন্নতির ভিত্তি

বিভিন্ন প্রতিষ্ঠানে পদোন্নতি প্রদানে নানারূপ পদ্ধতি অনুসরণ করা হয়।

জ্যেষ্ঠত্বের ভিত্তিতে পদোন্নয়ন 
কোনো পদ হতে উচ্চতর পদে কাউকে পদোন্নতির ক্ষেত্রে যদি চাকরির মেয়াদ বিবেচনায় বয়োজ্যেষ্ঠ ব্যক্তিকে নির্বাচন করা হয়, তবে তাকে জ্যেষ্ঠত্বের ভিত্তিতে পদোন্নয়ন বলে। 
অন্যভাবে বলা যায় যে পদোন্নতি হলো কোন পদ হতে তার চেয়েও আরো উচ্চতর পদে উন্নীত হওয়াকে পদোন্নতি বলে।

যোগ্যতা বা মেধাভিত্তিক পদোন্নয়ন
পদোন্নতি পাওয়ার তালিকায় অন্তর্ভুক্ত ব্যক্তিদের মধ্য থেকে অধিকতর যোগ্যতা ও মেধাসম্পন্ন ব্যক্তিকে নির্বাচন করাকেই যোগ্যতা বা মেধাভিত্তিক পদোন্নয়ন বলে।

জ্যেষ্ঠত্ব ও যোগ্যতাভিত্তিক পদোন্নতি
যোগ্য ব্যক্তি বাছাইকালে প্রতিষ্ঠানের সম্ভাব্য ব্যক্তিদের মধ্য থেকে ব্যক্তির চাকরিকাল এবং যোগ্যতা উভয় বিষয়টিকে বিবেচনায় নিয়ে পদোন্নতি প্রদানকেই জ্যেষ্ঠত্ব ও যোগ্যতাভিত্তিক পদোন্নতি বলে।

চিত্রশালা

তথ্যসূত্র

একাদশ ও দ্বাদশ শ্রেনি, ব্যবসায় সংগঠন ও ব্যবস্থাপনা,দ্বিতীয় পত্র,মোহাম্মদ খালেকুজ্জামান,দি যমুনা পাবলিকেশন, প্রকাশকাল এপ্রিল ২০১৫

জীবিকা বিষয়ক
ব্যবস্থাপনা
শিল্প ও সাংগঠনিক মনোবিজ্ঞান
কর্মচারী অর্থনীতি